हिमाचल प्रदेश, 2 आगष्ट, 2022: हिमाचल प्रदेशआव सोमजिदों मोनसे दुखुनांथाव जाथाय।  हिमाचल प्रदेशनि ऊना मुंनि ओनसोलआव पानजाबनि एसएएस नगरनि सा 7 लाइमोनफोरा समबारखालि गबिन्द सागर लैथोआव गब’नानै जिउ खहा जादों ।  बै सा 7 लाइमोनफोरखौ 15 बोसोरनिफ्राय 18 बोसोरनिमोन होनना मिथिनो मोन्दों ।  आरोबाव बिसोरनि गेजेराव सासे 30 बोसोर बैसोनि सुबुंबो दंफायोमोन ।  बे जाथाइया साननि 3. 40 रिंगायाव जादों ।  सासे सुबुंआ दैयाव गब’नायखौ नुनानै गुबुन सासेया रैखा खालामनो नाजादोंमोन ।  नाथाय रैखा खालामनो हायाखै ।  जायनि उनाव सासेनिफ्राय सासे बे लैथोआव गलांनानै गाव-गावनि जिउखौ खोमानानै लानाङो ।  बेनिफ्राय सा 4 लाइमोनफोरा लैथोनिफ्राय गोजौआव गाखोनानै फैनो हादों ।  नाथाय दुखुनांथाव बाथ्रादि, सा 7 लाइमोनफोरा लैथोआवनो गबनानै जिउ गोमानो गोनां जायो ।
 खौरांनि गेजेरजों मिथिनो मोननाय बादिब्ला, सा 11 लाइमोनफोरनि मोनसे हानजाया गबिन्द सागल लैथोआव बेरायनो थाखाय थांदोंमोन ।  नाथाय दुखुनांथाव बाथ्रादि, बेरायनो थांनाय समावनो सा 7 लाइमोनफोरा गावसोरनि बेसेनगोसा जिउखौ खोमानानै लानांङो ।  अदेबानि, दा बिसोरनि गोथै सहखौ बोखांनो हाबाय आरो थैनाय सुबुंफोरनि नखरनोबो खौरांखौ हरनाय जाबाय । 